জন নিয়ুম্বু
জন নিয়ুম্বু (ইংরেজি: John Nyumbu; জন্ম: ৩১ মে, ১৯৮৫) জিম্বাবুয়ের বুলাওয়েতে জন্মগ্রহণকারী বিশিষ্ট ক্রিকেটার। জিম্বাবুয়ে জাতীয় ক্রিকেট দলে খেলার পাশাপাশি ঘরোয়া ক্রিকেটে মাতাবেলেল্যান্ড তুস্কার্স দলে খেলছেন। আগস্ট, ২০১৪ সালে সফরকারী দক্ষিণ আফ্রিকা দলের বিপক্ষে তার টেস্ট অভিষেক ঘটে। হারারে স্পোর্টস ক্লাবে অনুষ্ঠিত একমাত্র টেস্টের প্রথম ইনিংসে তিনি পাঁচ উইকেট লাভ করেন। এরফলে ২০০১ সালে অ্যান্ডি ব্লিগনটের পর দ্বিতীয় জিম্বাবুয়ের ক্রিকেটার হিসেবে টেস্ট অভিষেকে পাঁচ-উইকেট লাভের এ সম্মাননা লাভ করেন তিনি ।